**Valinnaisaineet 8.lk**

Uudessa opetussuunnitelmassa on kahdenlaista valinnaisuutta: taide- ja taitoaineiden syventäviä opintoja sekä oppilaan valintaan perustuvia valinnaisaineita ja vieraita kieliä.

Valinnaiset aineet syventävät ja/tai laajentavat yhteisten oppiaineiden tavoitteita ja sisältöjä. Ne voivat myös sisältää aineksia useasta eri oppiaineesta tai laaja-alaisesta osaamisesta.

**Taide- ja taitoaineiden syventävät opinnot (T-valinnainen)**

* **kotitalous**
* **kuvataide**
* **käsityö**
* **liikunta**
* **musiikki**
* valitaan **yksi** valinnaisaine
* T-valinnaista opiskellaan 8. ja 9. luokalla kaksi tuntia viikossa
* oppilaan valinta on sitova perusopetuksen loppuun saakka
* syventää ja laajentaa oppilaan osaamista valitussa taide- ja taitoaineessa
* valinnaisaineessa osoitettu osaaminen huomioidaan pakollisen aineen arvosanassa: se voi nostaa tai laskea pakollisen aineen arvosanaa kotitaloudessa, käsityössä, kuvataiteessa, liikunnassa tai musiikissa
* liikuntapainotteisen luokan oppilaat eivät tee uutta valintaa, vaan jatkavat liikunnan syventävillä opinnoilla
* **Valinta tehty joulukuussa 2018**

**Muut valinnaisaineet (V-valinnaiset)**

* valitaan **neljä tuntia** 8. luokalle
* B2-kieli jatkuu myös 9. luokalla, eli valinta tehdään kahdeksi vuodeksi
* voit valita kaksi kahden tunnin ainetta (2+2)
* kahden tunnin aineet arvioidaan numeroilla 4-10
* A2-kieli on yksi kahden tunnin valinnaisaineista

**Valinnaisaineiden toteutuminen**

Oppilaan toivomat valinnat pyritään toteuttamaan. Toiveet toteutuvat, mikäli kyseistä ainetta valinneita oppilaita tulee riittävä määrä opetusryhmän muodostamiseksi, eivätkä oppilaan toivomat valinnat osu lukujärjestyksessä päällekkäin muiden aineiden kanssa. Jos oppilaan ensisijaiset valinnat eivät toteudu, opinto-ohjaaja keskustelee oppilaan kanssa ja etsii yhdessä mielekästä ratkaisua. Muista, että varavalinnat ovat yhtä tärkeitä kuin ensisijaiset valinnat.

**Valinnaisaineet ja jatko-opinnot**

Valinnaisainetta opiskellen voi selvitellä edellytyksiään joidenkin alojen ammatillisiin opintoihin, mutta mikään valinnaisaine ei ole ehtona alan jatko-opintoihin pääsyyn. Yhteisiin aineisiin liittyvien valinnaisaineiden arvosanat antavat pisteitä myös yhteishaussa. Taito- ja taideaineiden arvosanat ovat erityisen tärkeitä, sillä ne pisteytetään ammatillisen puolen yhteishaussa kahteen kertaan.

Lukion valintaperusteina otetaan huomioon kaikille yhteisten **luku**aineiden arvosanat, sekä lisäksi kaikki valinnaisten vieraiden kielten numeroarvosanat. Valinnaisesta kielestä voi halutessaan pyytää päättötodistukseen myös pelkän suoritusmerkinnän.

**Miten teen oikeat valinnat?**

Harkitse tarkkaan

* + tutustu huolellisesti valinnaisten kurssien sisältöihin
	+ mieti myös varavalinnat huolellisesti
	+ valinnaisainevalinnat ovat sitovia ja niitä ei voi vaihtaa ilman erityistä syytä

Ota huomioon omat edellytykset

* + tee itsenäinen ratkaisu
	+ älä valitse valinnaisainetta, josta et pysty suoriutumaan esim. terveydellisistä syistä johtuen

Tee perusteltu ratkaisu

* + harrastusten edistäminen
	+ kiinnostus oppiaineeseen ja aihepiiriin
	+ jatko-opintosuunnitelmat

**Valintakortti ja Wilman kurssitarjotin**

Jokainen oppilas tekee valintansa valintakortille. Valintakortti täytetään kortissa olevien ohjeiden mukaisesti ja kortin allekirjoittavat sekä oppilas että huoltaja.

Ennen kuin palautatte kortin kouluun, merkitkää ensisijaiset valinnat myös sähköisesti Wilman kurssitarjottimeen seuraavan ohjeen mukaisesti:

1. Kirjaudu Wilmaan omalla (oppilaan) tunnuksellasi (ei sovelluksen vaan selaimen kautta).
2. Mene Wilman oikeassa reunassa olevaan kohtaan *Kurssitarjotin.*
3. Valitse kohta *8.lk tarjotin.*
4. Näpäytä niitä valinnaisaineita, jotka olet merkinnyt valinnaiskorttiin ensisijaiseksi valinnaksi.
5. Kun olet merkinnyt valinnat, voit kirjautua ulos Wilmasta.

Jos et onnistu tekemään Wilma-merkintöjä kotona, ota yhteyttä Päivi Räsäseen (paivi.rasanen@jamsa.fi, puh. 040 712 2643). Voitte olla yhteydessä myös Wilman välityksellä kaikissa valinnaisaineisiin liittyvissä kysymyksissä.

**Valintakortin palautus ma 28.1.2019 mennessä Päivi Räsäselle.**

Kortin voi jättää postilokeroon tai tuoda suoraan opokoppiin. Muistakaa sekä oppilaan että huoltajan allekirjoitukset!

**KAHDEN TUNNIN VALINNAISAINEET (V-valinnaiset)**

**Valitse kaksi valinnaisainetta. (A2-saksa on yksi kahden tunnin valinnaisaineista.)**

**MUSIIKKI**

![MCj04326300000[1]]()Kurssilla kehitetään yhteissoittotaitoja ja soitetaan monipuolisesti eri musiikkityylejä ja -kulttuureja edustavaa ohjelmistoa. Työtapoina käytetään laulamista, soittamista ja kuuntelua. Oppilas oppii samalla musiikin teoriaa: rytmejä, nuotteja ja musiikin merkintätapoja sekä musiikkiteknologiaa, kuten äänentoistolaitteiden käyttöä. Kurssilla valmisteltavaa ohjelmistoa voidaan esittää koulun tapahtumissa ja juhlissa.

**TIETOKONE HYÖTYKÄYTTÖÖN**

**Tavoitteet**:

* oppia sujuvaa tietokoneen käyttöä
* oppia käyttämään tietokonetta monipuolisesti hyödyksi niin koulussa kuin vapaa-ajallakin (L1, L5)
* oppia etsimään tietoa monipuolisesti eri lähteistä (L4)

**![MCj04413380000[1]]()Työtavat**: Yhteinen opetus, henkilökohtainen ohjaus, työskentely itsenäisesti, parin kanssa ja ryhmässä.
**Sisältö**:

* Näppäimistön hallinta ja kymmensormijärjestelmän alkeet
* Kuvankäsittelyn perusteet
* Tekstinkäsittelyn perusteet
* Taulukkolaskentaohjelmaan tutustuminen
* Esitysgrafiikka
* Nettisivujen tekeminen

**Arviointi**: Numeroarviointi. Jokaisesta aihealueesta annetaan tehtyihin harjoitustöihin perustuva numero, joka yhdessä tuntityöskentelyn kanssa muodostaa kurssin arvosanan. Lisäksi kurssilla käytetään vertaisarviointia ja itsearviointia sekä käydään mahdollisesti arvointikeskustelu opettajan kanssa.

![MCj03564870000[1]]()**TEKSTIILITYÖ**

Tällä kurssilla syvennetään osaamista tekstiilityön eri osa-alueilla. Tavoitteena on kokonainen käsityöprosessi, jossa oppilas mahdollisimman itsenäisesti suunnittele tekemänsä tuotteet ja etsii ratkaisuja prosessin ongelmakohtiin. Tavoitteena on valmistaa käyttökelpoisia tuotteita, hyödyntäen laajasti eri materiaaleja ja valmistustekniikoita nauttien kädentaidoista ja tekemisen ilosta.

**TEKNINEN TYÖ**

![MCj02924380000[1]]()**Tavoitteet:** Tavoitteena kehittää kädentaitoja teknisen työn eri osa-alueilla. Erilaisia materiaaleja käyttäen (esim. puu, metalli, muovit jne.) pyritään suunnitelmalliseen tekemiseen hyödyntäen sekä nykyteknologiaa että perinteistä käsityötä.

**Sisältö:** Oppilaat saavat itse valita ja suunnitella valmistamansa työt. Työideoita ja valmiita työpiirustuksiakin voidaan käyttää, mutta jokaisessa työssä pyritään soveltamaan myös omia ideoita ja suunnittelua.

**Työtavat:** pääsääntöisesti yksilötyöskentelyä, mutta isompia töitä voidaan tehdä myös pareittain tai ryhmissä.

**Arviointi:** numeroarviointi, tuntityöskentely ja valmistuneet työt

**TEKNINEN TYÖ 4 h** (vastaa kahta valintaa)

![MCj02825420000[1]]()**Tavoitteet:** Tavoitteet samat kuin edellä, mutta voidaan tehdä vaativampia ja enemmän aikaa vieviä töitä.

**Sisältö:** Voit keskittyä 4 tuntia viikossa saman työn tekemiseen, mikä mahdollistaa paremmin isommatkin projektit.

**Työtavat:** pääsääntöisesti yksilötyöskentelyä

**Arviointi:** numeroarviointi, tuntityöskentely ja valmistuneet työt



**LISÄLIIKUNTA**

Kurssilla syvennetään jo opittuja liikuntatietoja ja –taitoja ja saadaan lisäliikuntaa kouluarkeen. Liikutaan monipuolisesti olosuhteet huomioiden. Sisältöjä voidaan painottaa ryhmän kiinnostuksen mukaan.

**TUKIOPPILASKURSSI**



Tukioppilaskurssilla oppilaat käyvät Mannerheimin lastensuojeluliiton tukioppilaskoulutuksen ja toimivat koulussa tukioppilaina nuoremmille oppilaille. Kurssilla valmistelemme ja pidämme oppitunteja alakoululaisille ja 7-luokkalaisille esimerkiksi kouluviihtyvyyteen ja koulukiusaamiseen liittyvistä aiheista. Tukioppilaat ovat mukana järjestämässä monia koulun tapahtumia ja kurssilla tehdään myös vierailuja esimerkiksi Korven koululle, päiväkotiin, kerhoihin ja vanhainkotiin.

**SAKSAN KIELI, B2-oppimäärä** 

*Saksa on Euroopan puhutuin kieli. Sitä puhuu äidinkielenään noin 120 miljoonaa ihmistä etenkin Saksassa, Itävallassa ja Sveitsissä. Saksan kielen taito on avain opiskelu- ja työpaikkaan matkailu- ja palvelualoilla, teollisuudessa ja liike-elämässä. Saksa on tärkeä kieli myös tieteen, tutkimuksen, kulttuurin ja urheilun maailmassa.*

**Tavoitteet:** Opit käyttämään saksan kieltä arkipäivän tilanteissa ja hankit kielen perustiedot sekä tutustut monipuolisesti kielialueen kulttuuriin. Hankkimaasi kielitaitoa voit myös hyödyntää jatko-opinnoissasi.

**Sisältö**:

* opit ääntämään, ymmärtämään, puhumaan ja kirjoittamaan saksaa käyttäen arkipäivän sanastoa ja perusrakenteita
* käytetään monipuolisia työtapoja ja materiaaleja
* toteutetaan oppilaiden ideoimia pieniä projekteja

**Arviointi:** Numeroarviointi. (Päättötodistukseen huoltajan pyynnöstä ”suoritettu”- merkintä.)

**RANSKAN KIELI, B2-oppimäärä**

*Ranskaa puhuu noin 200 miljoonaa ihmistä maailmassa (Ranskassa, Belgiassa, Sveitsissä, Kanadassa ja monissa Afrikan maissa). Se on myös EU:n toinen pääkieli.*

**Tavoitteet:** Opit käyttämään ranskan kieltä arkipäivän tilanteissa ja hankit kielen perustiedot sekä tutustut monipuolisesti kielialueen kulttuuriin. Hankkimaasi kielitaitoa voit myös hyödyntää jatko-opinnoissasi.

**![MCj04063000000[1]]()Sisältö**:

* opit ääntämään, ymmärtämään, puhumaan ja kirjoittamaan ranskaa käyttäen arkipäivän sanastoa ja perusrakenteita
* käytetään monipuolisia työtapoja ja materiaaleja
* toteutetaan oppilaiden ideoimia pieniä projekteja

**Arviointi:** Numeroarviointi. (Päättötodistukseen huoltajan pyynnöstä ”suoritettu”- merkintä.)

**VENÄJÄN KIELI, B2-oppimäärä**

*Venäjän kieli on yksi tärkeimmistä vieraista kielistä ja venäjän taitoa tarvitaan monilla eri aloilla sekä kotimaassa että Venäjällä ja sen lähimaissa. Jämsässä venäjän osaajia tarvitaan erityisesti matkailu- ja palvelualalla.*

**Tavoitteet:** Opit käyttämään venäjän kieltä arkipäivän tilanteissa ja hankit kielen perustiedot sekä tutustut monipuolisesti kielialueen kulttuuriin. Hankkimaasi kielitaitoa voit myös hyödyntää jatko-opinnoissasi.

**Sisältö**:

* opit venäjänkieliset aakkoset, ääntämään, ymmärtämään, puhumaan ja kirjoittamaan venäjää käyttäen arkipäivän sanastoa ja perusrakenteita

**Privet!**

* käytetään monipuolisia työtapoja ja materiaaleja
* toteutetaan oppilaiden ideoimia pieniä projekteja

**Arviointi:** Numeroarviointi. (Päättötodistukseen huoltajan pyynnöstä ”suoritettu”- merkintä.)